Vi tre

Vi tre er en svensk dramakomedie fra 1940, i regi av Schamyl Bauman. Hovedrollene spilles av Sture Lagerwall og Signe Hasso. Filmen er en frittstående fortsettelse på Vi to fra 1939, som hadde samme regissør og hovedrolleinnehavere.

Filmen ble spilt inn Sandrew-Ateljéerna i Stockholm med utendørsscener fra Gamla Stan og Centralstationen i Stockholm.

 Handling 
Den unge og fremgangsrike arkitekten Sture Ahrengren går mer och mer opp i sitt arbeid og forsømmer hustruen Kristina og sønnen Olle. En julaften kommer den norske kollegaen og vordende kompanjong, Arne Rank, på besøk. Når Sture i fortsettelsen desto oftere forsømmer Kristina, interesserer nordmannen seg desto tydeligere for henne. 

Olle rammes av blindtarmsbetennelse og dette - sammen med motganger i yrket - fører til et brudd mellom Sture og Kristina. Hun blir reiseleder. Sture går konkurs og begynner som reklametegner. Arne gjør alt for å overtale Kristina til å gifte seg med ham og skaffe Olle en ny far, men hun tviler i det lengste.

I jobben som reiseleder møter Kristina noen amerikanske byggmestere som ønsker kontakt med en svensk arkitekt for å bygge et barnehjem i USA etter svenske prinsipper. Kristina vet at Sture har tegnet et slikt, men at han aldri har kunnet realisere planene. Når Sture avviser henne  med begrunnelsen at han ikke vil ta imot nådegaver fra sin eks-hustru, bestemmer hun seg for å si ja til Arne. 

Allerede samme kveld har hun og Arne besluttet seg for å dra sammen til Oslo, men hun ser aldri noe til ham på jernbanestasjonen. Da hører hun stemmen til Sture. Han har angret seg og vil ha henne og sønnen tilbake. Sammen bestemmer de tre seg for å begynne et nytt liv.

 Rolleliste (utvalg) 
Sture Lagerwall – Sture Ahrengren, arkitekt
Signe Hasso – Kristina Ahrengren, hans hustru
Olle Bauman – Olle, deres sønn
Georg Løkkeberg – Arne Rank, arkitekt
Stig Järrel – Baltzar Ekberg, arkitekt 
Ilse-Nore Tromm – Helena Ekberg, hans hustru
Gösta Cederlund – Sune Hagstam, professor 
Carl Barcklind – dr. Frodde, prest ved det kongelige hoff
Torsten Hillberg – generalkonsul Odelgren
Sven Bergvall – Mr. Brown
John Ericsson – Mr. Hardwick
Bellan Roos – Lisa, hushjelp hos Ahrengrens
Greta Tegnér – Stures sekretær
Emil Fjellström – en ramp
Ingrid Borthen – kspeditrise i konfektbutikken
Arne Lindblad – sjef for turistbyrået

 Referanser 

 Eksterne lenker 


Kategori:Svenske dramakomedier
Kategori:Filmer fra 1940
Kategori:Filmer regissert av Schamyl Bauman
Kategori:Oppfølgerfilmer
Kategori:Filmer lagt til Stockholm
Kategori:Sort-hvitt-filmer
Kategori:Svenskspråklige filmer